CELEX: 32004D0333
Language: el
Date: 2004-03-31 00:00:00
Title: 2004/333/ΕΚ: Απόφαση της Επιτροπής, της 31ης Μαρτίου 2004, για την έγκριση κυκλοφορίας στην αγορά αλειμμάτων κίτρινου λίπους, σαλτσών σαλάτας, προϊόντων τύπου γάλακτος και γάλακτος που έχει υποστεί ζύμωση, ποτών σόγιας και προϊόντων με βάση το τυρί με προσθήκη φυτοστερολών/φυτοστανολών ως νέων τροφίμων ή νέων συστατικών τροφίμων σύμφωνα με τον κανονισμό (EΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2004) 1243]

Avis juridique important

|

32004D0333

2004/333/ΕΚ: Απόφαση της Επιτροπής, της 31ης Μαρτίου 2004, για την έγκριση κυκλοφορίας στην αγορά αλειμμάτων κίτρινου λίπους, σαλτσών σαλάτας, προϊόντων τύπου γάλακτος και γάλακτος που έχει υποστεί ζύμωση, ποτών σόγιας και προϊόντων με βάση το τυρί με προσθήκη φυτοστερολών/φυτοστανολών ως νέων τροφίμων ή νέων συστατικών τροφίμων σύμφωνα με τον κανονισμό (EΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2004) 1243]  

Επίσημη Εφημερίδα αριθ. L 105 της 14/04/2004 σ. 0040 - 0042

Απόφαση της Επιτροπήςτης 31ης Μαρτίου 2004για την έγκριση κυκλοφορίας στην αγορά αλειμμάτων κίτρινου λίπους, σαλτσών σαλάτας, προϊόντων τύπου γάλακτος και γάλακτος που έχει υποστεί ζύμωση, ποτών σόγιας και προϊόντων με βάση το τυρί με προσθήκη φυτοστερολών/φυτοστανολών ως νέων τροφίμων ή νέων συστατικών τροφίμων σύμφωνα με τον κανονισμό (EΚ) αριθ. 258/97 του Ευρωπαϊκού Κοινοβουλίου και του Συμβουλίου[κοινοποιηθείσα υπό τον αριθμό Ε(2004) 1243](Το κείμενο στην αγγλική γλώσσα είναι το μόνο αυθεντικό)(2004/333/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων(1) και ιδίως το άρθρο 7,Εκτιμώντας τα ακόλουθα:(1) Στις 2 Νοεμβρίου 2001 η εταιρεία Archer Daniels Midland Company (ADM) υπέβαλε αίτηση προς τις αρμόδιες αρχές των Κάτω Χωρών για την κυκλοφορία φυτοστερολών και φυτοστερολεστέρων στην αγορά.(2) Στις 13 Δεκεμβρίου 2001 οι αρμόδιες αρχές των Κάτω Χωρών εξέδωσαν την αρχική τους έκθεση αξιολόγησης.(3) Στην αρχική τους έκθεση αξιολόγησης, οι αρμόδιοι για την αξιολόγηση των τροφίμων φορείς των Κάτω Χωρών κατέληξαν στο συμπέρασμα ότι οι φυτοστερόλες/φυτοστανόλες είναι ασφαλείς για κατανάλωση από τον άνθρωπο.(4) Η Επιτροπή διαβίβασε την αρχική έκθεση αξιολόγησης σε όλα τα κράτη μέλη στις 5 Μαρτίου 2002.(5) Εντός της περιόδου των 60 ημερών που ορίζεται στο άρθρο 6 παράγραφος 4 του κανονισμού, προεβλήθησαν αιτιολογημένες αντιρρήσεις σχετικά με τη διάθεση του προϊόντος στην αγορά σύμφωνα με την εν λόγω διάταξη.(6) Η επιστημονική επιτροπή για τα τρόφιμα (ΕΕΤ) στη γνωμοδότησή της "γενική επισκόπηση των μακροπρόθεσμων αποτελεσμάτων της πρόσληψης αυξημένων τιμών φυτοστερόλων από πολλαπλές διαιτητικές πηγές και ιδιαίτερα των αποτελεσμάτων των σχετικών με τη β-καροτίνη" της 26ης Σεπτεμβρίου 2002 κατέδειξε ότι δεν υπάρχουν αποδείξεις πρόσθετου οφέλους λόγω πρόσληψης άνω των 3 gr/ημέρα και ότι η υψηλή πρόσληψη ενδέχεται να έχει ανεπιθύμητα αποτελέσματα και είναι επομένως φρόνιμο να αποφεύγεται η πρόσληψη φυτοστερολών άνω των 3 gr/ημέρα. Επιπλέον, η ΕΕΤ στη γνωμοδότησή της σχετικά με την αίτηση της εταιρείας ADM για την έγκριση τροφίμων εμπλουτισμένων με φυτική στερόλη της 4ης Απριλίου 2003 κατέληξε στο συμπέρασμα ότι η προσθήκη φυτοστερολών είναι ασφαλής, υπό τον όρο ότι η ημερήσια κατανάλωση δεν υπερβαίνει τα 3 gr.(7) Ο κανονισμός (EΚ) αριθ. 608/2004 της Επιτροπής, της 31ης Μαρτίου 2004, για την επισήμανση των τροφίμων και των συστατικών τροφίμων με προσθήκη φυτοστερολών, φυτοστερολεστέρων, φυτοστανολών ή φυτοστανολεστέρων(2) εξασφαλίζει ότι οι καταναλωτές λαμβάνουν τις αναγκαίες πληροφορίες έτσι ώστε να αποφεύγουν την υπερβολική κατανάλωση πρόσθετων φυτοστερολών.(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα τρόφιμα και τα συστατικά τροφίμων όπως περιγράφονται στο παράρτημα 1, με προσθήκη φυτοστερολών/φυτοστανολών όπως διευκρινίζεται στο παράρτημα 2, τα καλούμενα εφεξής "τα προϊόντα", δύνανται να διατεθούν στην αγορά εντός της Κοινότητας.Άρθρο 2Τα προϊόντα πρέπει να παρασκευάζονται με τρόπο ώστε να μπορούν να κατανέμονται εύκολα σε μερίδες οι οποίες να περιέχουν κατ' ανώτατο όριο είτε 3 gr (στην περίπτωση μιας μερίδας την ημέρα) πρόσθετων φυτοστερόλων κατ' ανώτατο όριο είτε ή 1 gr (σε περίπτωση τριών μερίδων την ημέρα) πρόσθετων φυτοστανόλων κατ' ανώτατο όριο.Οι σάλτσες σαλάτας πρέπει να συσκευάζονται ως μία μερίδα.Η ποσότητα φυτοστερολών/φυτοστανολών που προστίθεται σε μία συσκευασία ποτών δεν πρέπει να υπερβαίνει τα 3 gr.Άρθρο 3Η παρούσα απόφαση απευθύνεται στην εταιρεία Archer Daniels Midland Company, 4666 Faries Parkway, Decatur, IL. 62526-5666, USA.Βρυξέλλες, 31 Μαρτίου 2004.Για την ΕπιτροπήDavid ByrneΜέλος της Επιτροπής(1) ΕΕ L 43 της 14.2.1997, σ. 1.(2) ΕΕ L 97 της 1.4.2004, σ. 44.ΠΑΡΑΡΤΗΜΑ 1Προϊόντα που αναφέρονται στο άρθρο 1Αλείμματα κίτρινου λίπους όπως ορίζονται στον κανονισμό (EΚ) αριθ. 2991/94 του Συμβουλίου(1) αποκλειομένων των μαγειρικών λιπών και αλειμμάτων με βάση το βούτυρο ή άλλο ζωικό λίπος.Σάλτσες σαλάτας συμπεριλαμβανομένης και της μαγιονέζας.Προϊόντα τύπου γάλακτος όπως τα προϊόντα τύπου ημιαποκορυφωμένου και αποκορυφωμένου γάλακτος, πιθανόν με προσθήκη φρούτων ή/και δημητριακών, προϊόντα τύπου γάλακτος που έχουν υποστεί ζύμωση όπως προϊόντα τύπου γιαούρτης, ποτά σόγιας και προϊόντα τύπου τυριού (με περιεκτικότητα λιπαρών &lt;= 12 gr ανά 100 gr), στα οποία το λίπος γάλακτος έχει αντικατασταθεί εν μέρει ή πλήρως από φυτικό έλαιο ή πρωτεΐνη.(1) ΕΕ L 316 της 9.12.1994, σ. 2.ΠΑΡΑΡΤΗΜΑ 2Προδιαγραφές για τις φυτοστερόλες και φυτοστανόλες που προστίθενται σε τρόφιμα και συστατικά τροφίμωνΟρισμόςΟι φυτοστερόλες και οι φυτοστανόλες είναι στερόλες και στανόλες που εξάγονται από φυτά και ενδέχεται να παρουσιάζονται ως ελεύθερες στερόλες και στανόλες ή εστεροποιημένες με λιπαρά οξέα κατάλληλα για τρόφιμα.Σύνθεση (με GC-FID ή ισοδύναμη μέθοδο)&lt;  80 % βήτα σιτοστερόλη&lt;  15 % βήτα σιτοστανόλη&lt;  40 % καμπεστερόλη&lt;  5 % καμπεστανόλη&lt;  30 % στιγμαστερόλη&lt;  3 % βρασσικαστερόλη&lt;  3 % άλλες στερόλες/στανόλεςΜόλυνση/Καθαρότητα (με GC-FID ή ισοδύναμη μέθοδο)Οι φυτοστερόλες και οι φυτοστανόλες που εξάγονται από πηγές εκτός των κατάλληλων για τρόφιμα φυτικών ελαίων δεν πρέπει να περιέχουν ρύπους· αυτό εξασφαλίζεται καλύτερα εάν το ποσοστό καθαρότητας του συστατικού φυτοστερόλης/φυτοστανόλης είναι μεγαλύτερο του 99 %.